रबी या शीत ऋतु की फसलें विविधतापूर्ण जलवायु में होती है। बीज के अंकुरण व प्रारंभिक वृद्धि के लिए ठण्डी जलवायु व अल्प प्रकाश काल की आवश्यकता होती है, जबकि पकने के लिए अधिक तापमान एवं दीर्घ प्रकाश काल की आवश्यकता होती है। यह फसल शीत काल के प्रारंभिक दिनों में अक्टूबर से दिसंबर तक बोयी जाती है और फरवरी से अप्रैल तक तथा कहीं-कहीं मई तक काटी जाती हैं। इसकी प्रमुख फसलें हैं- गेहूं, जौ, मटर, चना, सरसों, आलू, बरसीम, मसूर, अरहर आदि।